
Tallinna mnt 35a katastriüksuse sihtotstarbe muutmine 

1. Asjaolud ja menetluse käik
Tallinna mnt 35a maaüksus on registreeritud Ida-Viru Maakatastris 16.02.2005, katastritunnusega 51102:001:0086, sihtotstarbega ärimaa (Ä), pindala 1150m2 ja 20.06.2005 Ida-Viru Maakohtu kinnistusregistris, registriosa nr 3031809.

Ülalnimetatud maaüksust valitseb riigivara registri andmete kohaselt Keskkonnaministeerium ning volitatud asutuseks on Maa-amet.

Tallinna mnt 35a krunt asub „Tallinna mnt 37 ja selle lähiala detailplaneeringu” alal, mis on kehtestatud Narva Linnavolikogu 26.08.2010 otsusega nr 126, ning mille üheks eesmärgiks on planeeritava maa-ala liikluskorralduse lahendamine. 
Võttes arvesse Maa-ameti 03.01.2011 kirja nr 6.1-3/10/7289 ja Linnavara- ja Majandusameti 03.02.2011 esitatud avaldust nr 2.6/873 tuleb muuta Tallinna mnt 35a senine maakasutuse sihtotstarve  ärimaa 100% ja määrata uueks maakasutuse sihtotstarbeks transpordimaa 100%.

2.  Õiguslikud alused
2.1 Kohaliku omavalitsuse korralduse seaduse § 22 lõike 2 kohaselt seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.
2.2 Maakatastriseaduse §18 lõike 2 kohaselt planeerimisseaduses sätestatud detailplaneeringu koostamise kohustuse korral määrab kohalik omavalitsus katastriüksuse sihtotstarbe kehtestatud detailplaneeringu alusel.
3.  Otsus
Määrata Tallinna mnt 35a katastriüksuse (katastritunnus 51102:001:0086) uueks sihtotstarbeks transpordimaa (007;L).
4.  Rakendussätted
4.1 Arhitektuuri- ja Linnaplaneerimise Ametil teha otsus teatavaks Maa-Ameti katastribüroole ja Narva Linnavalitsuse Linnavara- ja Majandusametile.
4.2 Otsus jõustub teatavakstegemisest.
4.3 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.
	Mihhail Stalnuhhin

Linnavolikogu esimees
	



